CELEX: 62008CA0510
Language: et
Date: 2010-04-22 00:00:00
Title: Kohtuasi C-510/08: Euroopa Kohtu (teine koda) 22. aprilli 2010 . aasta otsus (Finanzgericht Düsseldorfi (Saksamaa) eelotsusetaotlus) — Vera Mattner versus Finanzamt Velbert (Kapitali vaba liikumine — EÜ artiklid 56 ja 58 — Kinkemaks — Hoonestatud maatükk — Õigus teha maksustatavast summast mahaarvamisi — Residentide ja mitteresidentide erinev kohtlemine)

19.6.2010   
            
            
               ET
            
            
               Euroopa Liidu Teataja
            
            
               C 161/10
            
         
      Euroopa Kohtu (teine koda) 22. aprilli 2010. aasta otsus (Finanzgericht Düsseldorfi (Saksamaa) eelotsusetaotlus) — Vera Mattner versus Finanzamt Velbert
      (Kohtuasi C-510/08) (1)
      
      (Kapitali vaba liikumine - EÜ artiklid 56 ja 58 - Kinkemaks - Hoonestatud maatükk - Õigus teha maksustatavast summast mahaarvamisi - Residentide ja mitteresidentide erinev kohtlemine)
      (2010/C 161/12)
      Kohtumenetluse keel: saksa
      
         Eelotsusetaotluse esitanud kohus
      
      Finanzgericht Düsseldorf
      
         Põhikohtuasja pooled
      
      
         Hageja: Vera Mattner
      
         Kostja: Finanzamt Velbert
      
         Ese
      
      Eelotsusetaotlus — Finanzgericht Düsseldorf — EÜ artiklite 39 ja 43 ning EÜ artikli 56 koostoimes EÜ artikliga 58 tõlgendamine — Siseriiklik kinkemaksu reguleeriv õigusnorm, mis näeb välisriigis resideeruva kinkija või kingisaaja korral kinnisasja kinkimisel ette ainult 1 100 euro suuruse maksuvaba summa, samas kui maksuvaba summa tõuseb 205 000 euroni juhul, kui kinkija või kingisaaja elukoht on kõnealuses liikmesriigis
      
         Resolutsioon
      
      EÜ artikli 56 sätteid koostoimes EÜ artikli 58 sätetega tuleb tõlgendada nii, et nendega on vastuolus liikmesriigi eeskiri nagu põhikohtuasjas, mis näeb kinkemaksu arvutamisel ette, et selle riigi territooriumil asuva kinnisasja kinkimisel arvatakse maksustatavast summast maha väiksem summa, kui kinkija ja kingisaaja elasid kinke tegemise päeval teises liikmesriigis, võrreldes mahaarvamisega, mis oleks tehtud siis, kui vähemalt üks tehingu pooltest oleks elanud samal päeval esimeses liikmesriigis.
      
         (1)  ELT C 44, 21.2.2009.